Η Προφητεία

Η προφητεία (πρωτότυπος τίτλος: The Omen) είναι ταινία αγωνίας και τρόμου, βρετανο- αμερικανικής παραγωγής και σκηνοθετημένη από τον Ρίτσαρντ Ντόνερ. Πρωταγωνιστούν οι Γκρέγκορι Πεκ, Λι Ρέμικ, Μπίλι Γουάιτλο, Ντέιβιντ Γουόρνερ και ο Χάρβεϊ Στίβενς στο ρόλο του μικρού Ντάμιεν Θορν. Η υπόθεση βασίζεται στο αποκαλυπτικό θέμα του ερχομού του Αρμαγεδδώνα και την τελική αναμέτρηση του κακού με το καλό.

Πλοκή
Στη Ρώμη, η σύζυγος (Λι Ρέμικ) του διπλωμάτη Ρόμπερτ Θορν (Γκρέγκορι Πεκ) Κάθριν, γεννά ένα μωρό το οποίο πέθανε λίγη ώρα αφού ήρθε στη ζωή. Ο Θορν αφότου έμαθε τα κακά νέα, πείθεται από τον ιερέα Σπιλέτο να υιοθετήσει κρυφά από τη σύζυγο του ένα αγόρι που θα ονομαστεί Ντάμιεν (Χάρβεϊ Στίβενς) χωρίς να γνωρίζει την ταυτότητά του. Αποφασίζει να μην αποκαλύψει στη Κάθριν ότι το παιδί δεν είναι δικό τους

Λίγα χρόνια μετά, ο Ρόμπερτ διορίζεται πρεσβευτής των ΗΠΑ στη Μεγάλη Βρετανία. Η ζωή της οικογένειας προχωρά ευχάριστα μέχρι όμως τα πέμπτα γενέθλια του Ντάμιεν, όπου η νταντά του παιδιού, υπνωτισμένη από ένα μυστηριώδη σκύλο, κρεμιέται με ένα σκοινί από τον ψηλότερο όροφο του σπιτιού και πεθαίνει. Έπειτα από αυτό το απαίσιο γεγονός, πολλά παράξενα γεγονότα συμβαίνουν ανάμεσα στους Θορν όπως για παράδειγμα η κρίση που έπαθε ο Ντάμιεν όταν πήγε με τους γονείς του στην εκκλησία, με αποτέλεσμα να χτυπήσει τη μητέρα του ή να συγκεντρωθούν γύρω από τον Ντάμιεν τρομοκρατημένα ζώα στον ζωολογικό κήπο τον οποίο επισκέφτηκε με τη μητέρα του.

Αμέσως μετά το ξαφνικό θάνατο της νταντάς του Ντάμιεν, μια μυστηριώδης, σκοτεινή γυναίκα ονόματι Κυρία Μπέιλοκ, αναλαμβάνει την προστασία του παιδιού δίχως την άδεια των γονιών. Παράλληλα, ο πατήρ Μπρέναν (Μάρτιν Μπένσον), ένας καθολικός ιερέας, προσπαθεί επανειλημμένα να προειδοποιήσει τον Θορν ότι το παιδί δεν είναι άνθρωπος και ότι η ζωή του ζευγαριού κινδυνεύει. Τελικά συναντιούνται σε ένα πάρκο όπου ο Μπρέναν λέει ότι η Κάθριν είναι έγκυος και ο Ντάμιεν και η Κυρία Μπέιλοκ θέλουν να εμποδίσουν να γεννηθεί το παιδί. Όμως ο Ρόμπερτ φεύγει χωρίς να πιστεύει τον Μπρέναν. Τελικά ο πατήρ Μπρέναν πεθαίνει αφού καρφωθεί με ένα αλεξικέραυνο που έπεσε από την οροφή μιας εκκλησίας κατά τη διάρκεια μίας καταιγίδας.

Ο Ρόμπερτ φτάνοντας στο σπίτι, έμαθε πως η Κάθριν είναι πράγματι έγκυος μα θέλει να κάνει έκτρωση διότι φοβάται πως ο Ντάμιεν θα κάνει κακό στο αγέννητο παιδί.

Μαθαίνοντας το θάνατο του πατέρα Μπρέναν, ο φωτογράφος Κιθ Τζένινγκς (Ντέιβιντ Γουόρνερ) ο οποίος γνώριζε τους Θορν, ξεκινά την έρευνά του για τον Ντάμιεν. Κοιτάζοντας φωτογραφίες της νταντάς και του Μπρέναν, βλέπει πως ο θάνατός τους προμηνύονταν σε αυτές. Βλέπει πως και κάποιες φωτογραφίες με τον ίδιο, προμηνύουν ότι θα συμβεί κάτι στον ίδιο. Ο Τζένινγκς δείχνει οτιδήποτε γνωρίζει για τον Ντάμιεν και προσφέρεται να βοηθήσει τον Ρόμπερτ να βρει περισσότερα στοιχεία. Έτσι ξεκινούν ένα ταξίδι για την Ρώμη, το μέρος στο οποίο ο Ντάμιεν είχε γεννηθεί.

Καθώς έλειπε ο Θορν, ο Ντάμιεν με ένα τρίκυκλο, ρίχνει την Κάθριν στον κάτω όροφο, αφήνοντας την αναίσθητη. Ο Ρόμπερτ μαθαίνει τα νέα και αναγκάζεται να επιστρέψει για λίγο καιρό να συμπαρασταθεί στην Κάθριν. Το μωρό το είχε χάσει.

Στη Ρώμη οι δύο μαθαίνουν οτι μια πυρκαγιά έκαψε το νοσοκομείο που γεννήθηκε ο Ντάμιεν και χάθηκε το περισσότερο προσωπικό. Ο Θορν και ο Τζένινγκς βρίσκουν τον βαριά τραυματισμένο απο την φωτιά ιερέα Σπιλέτο, ο οποίος με δυσκολία τους λέει το όνομα του νεκροταφείου το οποίο η μητέρα του Ντάμιεν και το παιδί του Ρόμπερτ είναι θαμμένοι. Ο Ρόμπερτ βλέπει πως η μητέρα του Ντάμιεν είναι ένα τσακάλι. Σύντομα, παρόμοια σκυλιά απο αυτό που είχε υπνωτίσει την νταντά περικυκλώνουν τους δύο. Για καλή τους τύχη ξέφυγαν με ελαφρούς τραυματισμούς.

Ο Ρόμπερτ και ο Κιθ ταξιδεύουν στο Ισραήλ για να βρουν τον αρχαιολόγο Καρλ Μπούγκενχαγκεν (Λιο Μακ Κερν) ο οποίος είχε ασχοληθεί με το θέμα του αντίχριστου. Ο Καρλ εξηγεί στον Ρόμπερτ οτι ο Ντάμιεν για να είναι πράγματι αντίχριστος, θα πρέπει να έχει στο κεφάλι του ένα σημάδι που δείχνει τρία εξάρια και πως για να τον δολοφονήσει θα πρέπει να χρησιμοποιήσει εφτά μαχαίρια από τη Μεγιδδώ. Ο Ρόμπερτ καθώς σκέφτεται πως θα σκοτώσει ένα παιδί, πετά τα μαχαίρια. Ο Κιθ όμως καθώς τα μάζευε, αποκεφαλίζεται από ένα μεγάλο τζάμι που βρίσκονταν πάνω σε ένα φορτηγό του οποίου το χειρόφρενο τραβήχτηκε και κατρακύλησε.

Σύντομα δολοφονείται και η Κάθριν, αφότου η κυρία Μπέιλοκ την πετά από ένα παράθυρο του νοσοκομείου. Ο Ρόμπερτ συγκλονισμένος από όλους τους θανάτους αυτούς, γυρνά στο σπίτι του με σκοπό να καταστρέψει τον Ντάμιεν.

Η Μπέιλοκ κατάλαβε ότι ο Ρόμπερτ ήθελε να βλάψει τον Ντάμιεν, γι' αυτό προσπάθησε να τον εμποδίσει. Μα δεν τα κατάφερε γιατί ο Ρόμπερτ τη σκοτώνει. Λίγο αργότερα ο Θορν παίρνει τον Ντάμιεν σε μία γειτονική εκκλησία. Η αστυνομία ακολουθεί τον Ρόμπερτ. Ο Θορν τραβά τον Ντάμιεν μέσα στην εκκλησία και ετοιμάζεται να τον μαχαιρώσει. Ένας αστυνομικός φωνάζει στον Θορν να αφήσει το "παιδί" μα εκείνος δεν τα παρατά. Αναγκαστικά ο αστυνομικός χτυπά τον Ρόμπερτ θανάσιμα με ένα πιστόλι.

Στην κηδεία των Θορν παρευρίσκεται ο Ντάμιεν. Στο τέλος της ταινίας, τα πλάνα επικεντρώνονται στο πρόσωπο του Ντάμιεν ο οποίος χαμογελά χαρούμενα.

Διανομή ρόλων
 Γκρέγκορι Πεκ ως Ρόμπερτ Θορν
 Λι Ρέμικ ως Κάθριν Θορν
 Ντέιβιντ Γουόρνερ ως Κιθ Τζένινγκς
 Μπίλι Γουάιτλο ως Κυρία Μπέιλοκ
 Χάρβεϊ Στίβενς ως Ντάμιεν Θορν
 Πάτιρκ Θρότον ως Πάτερ Μπρέναν 
 Μάρτιν Μπένσον ως Ιερέας Σπιλέτο
 Λιο Μακ- Κερν ως Καρλ Μπούγκενχαγκεν
 Τόμυ Ντούγκαν ως Ιερέας
 Τζών Στράιντ ως ψυχίατρος
 Άντονι Νίκολς ως Dr. Μπέκερ
 Χόλι Πάλανς ως Νταντά
 Ρόι Μπόιντ ως δημοσιογράφος
 Φρέντα Ντόουι ως μαία
 Σίλα ρέινορ ως Κυρία Χόρτον
 Ρόμπερτ Μακλέοντ ως Κύριος Χόρτον

Μουσική
Η μουσική της ταινίας όπως και το βασικό τραγούδι της ταινίας "Ave Satani" (σημαίνει χαίρε Σατανά) γράφτηκαν από τον Τζέρι Γκόλντσμιθ, ο οποίος για το "Ave Satani" απέσπασε το μοναδικό Όσκαρ στη μακροχρόνια καριέρα του. Υπάρχει από την 20th Century Fox ένας δίσκος με τη μουσική της ταινίας. Τα μουσικά κομμάτια είναι τα εξής:
"Ave Satani" – 2:35
"On This Night" – 2:36
"The New Ambassador" – 2:34
"Where Is He?" – :56
"I Was There" – 2:27
"Broken Vows" – 2:12
"Safari Park" – 3:24
"A Doctor, Please" – 1:44
"The Killer Storm" – 2:54
"The Fall" – 3:45
"Don't Let Him" – 2:49
"The Day He Died" – 2:14
"The Dog's Attack" – 5:54
"A Sad Message" – 1:44
"Beheaded" – 1:49
"The Bed" – 1:08
"666" – :44
"The Demise of Mrs. Baylock" – 2:54
"The Altar" – 2:07
"The Piper Dreams" – 2:41

 Box Office 
Η προφητεία έγινε τεράστια εμπορική επιτυχία στις ΗΠΑ, καθώς απέφερε 60.922.980 δολάρια, ενώ ο προϋπολογισμός ήταν 2.800.000 δολάρια. Η προφητεία ήταν η πέμπτη εμπορικότερη ταινία του 1976.

 Υποδοχή 
 Κριτικές 
Η προφητεία απέσπασε ανάμεικτες κριτικές. Ο Ρίτσαρντ Έντερ των New York Times την χαρακτήρισε μια τρομερά ανόητη ταινία αλλά με αρκετά καλό ρυθμό. Ο Έντερ σημείωσε πως δεν έχουμε χρόνο να σκεφτούμε τις ανοησίες κάποιας συγκεκριμένης σκηνής πριν προχωρήσουμε στην επόμενη. Δεν υπάρχει σπουδαίος ενθουσιασμός, αλλά καταφέρνουμε να διατηρήσουμε κάποια περιέργεια για το πώς θα πάνε τα πράγματα. Το Variety επαίνεσε τη σκηνοθεσία του Ντόνερ ως τεταμένη και τις ερμηνείες ως δυνατές, και σημείωσε ότι το σενάριο, μερικές φορές πολύ εκθετικό, πολύ προβλέψιμο, πολύ επινοημένο, είναι παρόλα αυτά μια καλή συνδετική ίνα.Ο Ρότζερ Ίμπερτ έδωσε στην ταινία 2,5 αστέρια από τα 4. Από την πλευρά του ο Τζιν Σίσκελ της Chicago Tribune απένειμε επίσης 2,5 αστέρια από τα 4, επαινώντας το sound track και αρκετές αξέχαστες σκηνές, αλλά βρήκε την ιστορία ανόητη.Siskel, Gene (June 29, 1976). "'The Omen' another shocker based on 'sound' principle". Chicago Tribune. Section 3, p. 5. Ο Κέβιν Τόμας των Los Angeles Times την αποκάλεσε μια απολύτως καθηλωτική, εντελώς τρομακτική εμπειρία, έναν θρίαμβο της κομψής δεξιοτεχνίας ταινιών που θα συγκριθεί αναπόφευκτα αλλά όχι απαραίτητα δυσμενώς με τον Εξορκιστή.Kevin Thomas (June 25, 1976). "'The Omen' a Scare Package". Los Angeles Times. Part IV, p. 1.

Ο Τομ Σέιλς της Washington Post είπε πως είναι πιθανώς το πιο κλασικό αντίγραφο του Εξορκιστή μέχρι σήμερα, αλλά ως καλοκαιρινό θρίλερ, δύσκολα μπορεί να αμφισβητήσει την ανθρώπινη απήχηση και τον συναρπαστικό αντίκτυπο των Jaws του περασμένου έτους … Ο Σέλτζερ, απασχολημένος με το να δικαιολογεί την πίστη του για τα λουλούδια με βιβλικές παραθέσεις, ξεχνά την αφηγηματική λογική ή τους ενσυναισθητικούς χαρακτήρες. Ο Τζιν Σάλιτ χαρακτήρισε την ταινία ένα σκουπίδι και η Τζούντιθ Κριστ είπε ότι προσφέρει περισσότερο γέλιο από τη μέση κωμωδία.  Ο Τζακ Κρολ του περιοδικού Newsweek την αποκάλεσε μια χαζή και σε μεγάλο βαθμό βαρετή ταινία.

Οι αναδρομικές κριτικές της ταινίας ήταν πιο ευνοϊκές. Στον ιστότοπο συγκέντρωσης κριτικών Rotten Tomatoes, έχει βαθμολογία έγκρισης 85% με βάση 53 κριτικές και μέση βαθμολογία 7,20/10. Η συναίνεση του ιστότοπου αναφέρει: Η προφητεία αποφεύγει την υπερβολική καταστροφή υπέρ της επιτάχυνσης του σασπένς—και δημιουργεί ένα διαρκές, φρικτό κλασικό τρόμου στην πορεία. Στο Metacritic, η ταινία έχει σταθμισμένο μέσο όρο βαθμολογίας 62 στα 100 με βάση 11 κριτικούς, υποδεικνύοντας "γενικά ευνοϊκές κριτικές".

Η ταινία κατατάχθηκε στην 81η θέση στο 100 Χρόνια... 100 Θρίλερ του Αμερικανικού Ινστιτούτου Κινηματογράφου, και η μουσική του Τζέρι Γκόλντσμιθ προτάθηκε για την λίστα 100 Χρόνια Μουσική του AFI. Η ταινία κατατάχθηκε στο Νο#16 στις 100 πιο τρομακτικές κινηματογραφικές στιγμές του Bravo. Ομοίως, η Ένωση Κριτικών Κινηματογράφου του Σικάγου την ονόμασε ως την 31η πιο τρομακτική ταινία που έγινε ποτέ.Έχει επίσης καταταχθεί ως μία από τις καλύτερες ταινίες τρόμου του 1976 από το Filmsite.org.

Η ταινία επικρίθηκε από την Καθολική Εκκλησία, η οποία την κατηγόρησε ότι παρερμηνεύει τη χριστιανική εσχατολογία. Από την άλλη πλευρά, ορισμένες προτεσταντικές ομάδες επαίνεσαν την ταινία και η Μεταπτυχιακή Σχολή Θεολογίας στο Γκλέιντειλ της Καλιφόρνια απένειμε στους κινηματογραφιστές ένα ειδικό βραβείο κατά την τελετή έναρξης του 1977.

 Βραβεία & υποψηφιότητες 

 Όσκαρ καλύτερης μουσικής (Τζέρι Γκόλντσμιθ) 
 Υποψηφιότητα για Όσκαρ καλύτερου τραγουδιού (Ave Satani)
 Υποψηφιότητα για Γκράμι καλύτερου άλμπουμ 
 Υποψηφιότητα για Βραβεία Βρετανικής Ακαδημίας Κινηματογράφου Β' Γυναικείου Ρόλου (Μπίλι Γουάιτλο)
 Υποψηφιότητα για Χρυσή Σφαίρα Καλύτερης Ερμηνείας (Χάρβεϊ Στίβενς)
Και άλλα.

 Σίκουελ και ριμέικ 
Σίκουελ:    
Damien: Omen II (1978) 	
Omen III: The Final Conflict (1981) 	
Omen IV: The Awakening (1991)

Ριμέικ:     
The Omen (2006)
Παραπομπές

Εξωτερικοί σύνδεσμοι

Κατηγορία:Αμερικανικές ταινίες της δεκαετίας 1970
Κατηγορία:Ταινίες του 1976
Κατηγορία:Ταινίες παραγωγής 20th Century Fox
Κατηγορία:Αμερικανικές ταινίες μυστηρίου
Κατηγορία:Βρετανικές ταινίες μυστηρίου
Κατηγορία:Βρετανικές ταινίες τρόμου
Κατηγορία:Ταινίες που κέρδισαν Όσκαρ Καλύτερης Πρωτότυπης Μουσικής
Κατηγορία:Αμερικανικές ψυχολογικές θρίλερ ταινίες
Κατηγορία:Βρετανικές ψυχολογικές θρίλερ ταινίες
Κατηγορία:Αμερικανικές υπερφυσικές ταινίες τρόμου
Κατηγορία:Ταινίες με μουσική σύνθεση Τζέρι Γκόλντσμιθ